L’Agrupació Musical Los Silos ofereix un nou concert dins del cicle “La Música que ens uneix”
2025-07-24

Diumenge que ve 27 d’octubre, l’Auditori de la Casa de Cultura acollirà un nou concert de l’Agrupación Musical Los Silos. Un concert que s’emmarca dins del cicle “La Música que ens uneix”, posat en marxa gràcies al conveni de col·laboració signat entre Caixa Popular i la Federació de Societats Musicals de la Comunitat Valenciana (FSMCV). El concert, que tindrà lloc a les 12.00 hores, inclourà les millors peces tant de la Banda Juvenil com de la Banda Sènior.

L’objectiu del cicle “La Música que ens uneix” és visibilitzar i posar en valor el treball, compromís i dedicació de les persones majors que integren les societats musicals de la Comunitat Valenciana i ressaltar la singularitat d’aquest moviment artístic, educatiu i social, reconegut mundialment per la seua capacitat innata d’unir generacions a través de la música.

El concert compta també amb la col·laboració de la Regidoria de Cultura de l’Ajuntament de Burjassot, dirigida per Javier Naharros.